Гэты горад з ХVII стагоддзя быў цэнтрам стараверства, а рукапісная кніга ў культуры горада - зява ўнікальная. Рукапісы тут ствараліся да канца 1930-х гадоў. Асвоіўшы рукапісныя традыцыі Старажытнай Русі, узяўшы за аснову старадрукаваны арнамент, увабраўшы традыцыі народнага мастацтва, веткаўскія стараверы стварылі свой арыгінальны стыль у афармленні рукапісных кніг. Іх упрыгожвалі выдатнымі мініяцюрамі, арнаментамі, а таксама па-майстэрску напісанымі абразамі. Цяпер старадрукаваныя кнігі XVII стагоддзя можна ўбачыць у музеі народнай творчасці горада Ветка.